wickkiey/tamil-wikipedia-chunked huggingface dataset:
# பாபா பிட் தீவு

**பாபா பிட் தீவு** *(Baba Bhit Island,உருது: جزیرہ بابا بھٹ*) பாக்கித்தானின் சிந்து மாகாணத்திலிலுள்ள கராச்சி நகருக்கு அருகில் காணப்படும் ஒரு சிறிய தீவாகும். கராச்சி துறைமுகத்தின் மையப்பகுதியில் மூன்று மீன்பிடித் தீவுகளை இத்தீவு கொண்டுள்ளது. தோராயமாக 4 கிலோமீட்டர் <sup>2</sup> பரப்பளவும் 12000 நபர்கள் மக்கள் தொகையையும் இத்தீவு கொண்டுள்ளது. முக்கிய நிலப்பகுதியிலிருந்து பிரிந்து இருப்பதால் உள்ளூர் அரசாங்கமும், மத்திய அரசாங்கமும் இத்தீவைப் புறக்கணித்து வருகின்றன.  
முகாயிர்கள், சிந்திக்கள், பஞ்சாபிகள், காசுமீரிகள், சாரைக்கிர்கள், பக்தூன்கள், பலூச்சியர்கள், போக்ராக்கள், மெமான்கள், இசுமாயில்கள் போன்ற பலவகையான இனக்குழுக்கள் கியாமரி நகரத்தின் இசுலாமிய மக்கள் தொகையில் கலந்து காணப்படுகின்றனர். கியாமரி நகரத்தில் ஒரு மில்லியன் மக்களுக்கு மேல் வசிக்கின்றனர்.  
பாக்கித்தானின் சிந்து மாகானத்தின் உட்பகுதியில் பிட் சா என்று மற்றொரு இடம் அமைந்துள்ளது. பிட் சா நகரத்தில் சா அப்துல் லத்தீப் பிட்டய் (1689-1752), சிந்து மாகாணத்தின் புனித இரட்சகருக்கு ஆலயம் அமைந்துள்ளது.
# யொகானசு சூர்யா

**யொகானசு சூர்யா** *(Yohanes Surya)* இந்தோனேசியாவைச் சேர்ந்த ஒர் இயற்பியல் வல்லுநர் ஆவார். 1963 ஆம் ஆண்டு நவம்பர் ஆறாம் தேதி யகார்த்தாவில் பிறந்தார். 1993 ஆம் ஆண்டு முதல் ஒலிம்பியாடு போட்டிகளில் பங்கு கொள்ளும் இந்தோனேசிய இயற்பியல் அணிக்கு பயிற்சியாளராக இருந்து வருகிறார். இவருடைய வழிகாட்டுதலின் கீழ் பல்வேறு நாடுகளில் நடைபெற்ற அனைத்துலக அறிவியல் மற்றும் இயற்பியல் ஒலிம்பியாடு போட்டிகளில் இந்தோனேசிய அணி 54 தங்கப் பதக்கங்கள், 33 வெள்ளிப் பதக்கங்கள் மற்றும் 42 வெண்கலப் பதக்கங்களை வென்றுள்ளது. `வேடிக்கை மற்றும் ஏற்புடைய இயற்பியல்’ என்ற இவருடைய பயிற்சித் திட்டத்தினால், நாடறிந்த இயற்பியல் வல்லுநராக மிளிர்ந்தார். 68 நூல்களை எழுதியுள்ள இவர் ஆர்ச்சி$மெய்டி என்ற நகைச்சுவை நூலையும் எழுதியுள்ளார்.
# யொகானசு சூர்யா

## வாழ்க்கை வரலாறு

யொகானசு சூர்யாவின் தந்தையார் ஒரு ஓய்வுபெற்ற இராணுவ வீரர். தாயார் ஒரு பாரம்பரிய இனிப்புணவு விற்பனையாளர். இவர்களுக்குப் பிறந்த ஒன்பது குழந்தைகளில் யொகானசு ஏழாவது குழந்தையாகப் பிறந்தார். ஐந்து சகோதரிகளும் மூன்று சகோதரர்களும் யோகனேசுக்கு இருந்தனர். கிழக்கு யகார்த்தாவில். தொடர்ந்து இவர் யாகார்த்தாவில் உள்ள எசு.எம்.பி.என் 90 மற்றும் எசு,எம்.ஏ.என் 12 இல் தன்னுடைய பள்ளிப்படிப்பை தொடர்ந்தார். யோகனேசின் பெற்றொரால் இவரை பல்கலைக்கழகக் கல்வி பெறும் வாய்ப்பை அளிக்க இயலவில்லை. இருப்பினும், அவருடைய மூத்த சகோதரர்களின் உதவியால் இந்தோனேசியப் பல்கலைக்கழகத்தில் இவர் கணக்கு மற்றும் இயற்கை அறிவியல் பள்ளியில் இயற்பியல் துறையில் சேர்ந்தார். 1986 இல் யோகனேசு தன்னுடைய பட்டப்படிப்பை முடித்தார். அமெரிக்காவில் உள்ள வர்கீனியாவில் வில்லியம் மற்றும் மேரி கல்லூரியில் சேர்ந்து முது அறிவியல் மற்றும் முனைவர் பட்டங்களைப் பெற்றார்.
# யொகானசு சூர்யா

## வாழ்க்கைத் தொழில்

முனைவர் பட்டம் பெற்ற யோகனேசு சூர்யா வர்சினியாவிலேயே ஒரு இயற்பியல் ஆலோசகராகப் பணிபுரிந்தார். அமெரிக்கக் குடியுரிமை பெற்றவராக விளங்கினாலும் தனதுநாட்டில் இயற்பியலை வளர்க்கும் எண்ணம் மிகுந்தவராய் இந்தோனேசியாவிற்கு திரும்ப முடிவு செய்தார். இவரது பணியில் ஒரு பகுதியாக அனைத்துலக ஒலிம்பியாடு போட்டிகளில் பங்குகொள்ளும் இந்தோனேசிய இயற்பியல் அணிக்கு பயிற்சியளிக்கும் தலைவராக 1993 இல் ஒரு பயிற்சி மையத்தை தொடங்கினார். போட்டியில் கலந்து கொள்ளும் ஆர்வலர்களுக்கு இங்கிருந்து பயிற்சியளித்தார். இந்தோனேசியப் பல்கலைக்கழகத்தில் பட்டமேற்படிப்புப் பிரிவில் அணுக்கரு இயற்பியல் துறையில் பேராசிரியர் மற்றும் ஆய்வாளராகவும் கூடுதலாகப் பணிபுரிந்தார்.  
இந்தோனேசியாவில் அறிவியல் மற்றும் தொழில் நுட்பத்துறையில் 30000 முனைவர்களை உருவாக்க வேண்டுமென்ற தொலைநோக்குப் பார்வையுடன் யோகனேசு 2006 ஆல் ஆண்டில் சூர்யா நிறுவனத்தைத் தொடங்கினார். இந்நிறுவனத்தின் மூலமாக அறிவியைல் மற்றும் கணிதக் கல்வியில் சீர்திருத்தங்களை உருவாக்க எண்ணம் கொண்டு செயலாற்றினார். சமகாலத்திலேயே பேராசியர் சூர்யாவும் அவரது நிறுவனப் பயிற்சியாளர்களும் இந்தோனேசிய சமூகத்தில் அறிவியலை பிரபலப்படுத்தும் செயல்களில் ஈடுபட்டனர். பயிற்சி மையத்தின் மூலம், கணிதம் மற்றும் அறிவியல் ஒலிம்பியாடு போட்டிகளில் கலந்து கொள்பவர்களுக்குப் பயிற்சியளித்தனர். சூரியா கல்வியியல் கல்லூரியும் கிராமப்புற மாணவர்களும், வசதியற்ற எளிய குடும்பத்து மாணவர்களும் இத்தகைய போட்டிகளில் வெற்றிபெற பயிற்சியளித்தது.  
மேலும், யோகனேசு சூர்யா 2013 ஆண்டில் சூர்யா பல்கலைக்கழகம் ஒன்றையும் தொடங்கினார். இந்தோனேசியாவில் ஆய்வு அடிப்படையில் அமைக்கப்பட்ட முதலாவது தனியார் பல்கலைக்கழகம் என்ற பெருமை இதற்கு உண்டு. 2030 ஆம் ஆண்டில் ஒரு வளமான இந்தோனேசியாவை உருவாக்குவது என்ற தொலைநோக்குப் பார்வையுடன் இப்பல்கலைக்கழகம் இயங்கிவருகிறது. நூற்றுக்கணக்கான முனைவர்களும் ஆய்வாளர்களும் உள்ள நாடாக இந்தோனேசியா மறுமலர்ச்சி அடைய வேண்டும் என்ற சிந்தனை இவருடையது. இதனால் சூரியா பல்கலைக்கழகத்தில் நூற்றுக்கணக்கான பல்துறை ஆய்வு மையங்கள் மாணவர்களுக்காக திறக்கப்பட்டுள்ளன.
# பகுரைன் நகர மையம்

**பகுரைன் நகர மையம்** *(City Centre Bahrain)* பகுரைன் நாட்டின் மனாமா நகரிலுள்ள ஒரு பேரங்காடி ஆகும்.  
பகுரைனில் மிகப்பெரிய பேராங்காடி. மத்திய கிழக்கு முழுவதும் பல வணிக வளாகங்களை சொந்தமாகக் கொண்டுள்ள மசீத் அல் புட்டெயிம் குழும நிறுவனம் இப்பேரங்காடியை நிர்வகிக்கிறது
# பகுரைன் நகர மையம்

## பொழுதுபோக்கு அம்சங்கள்

- மந்திரக் கிரகம் என்ற குடும்பத்தினர் பொழுது போக்கு மையம்
- வாகூ நீர்பூங்கா என்ற காலநிலை கட்டுப்பாட்டு உள்ளரங்க/வெளிப்புற நீர்ப்பூங்கா.
- ஏ 20- திரை 8000 சதுரமீட்டர் திரையரங்கு போன்றவைகள் உள்ளிட்ட பொழுதுபோக்கு அம்சங்கள் இப்பேரங்காடியில் இடம்பெற்றுள்ளன.
# பக்சார் கோட்டை

**பக்சார் கோட்டை** *(Baghsar Fort)* பாக்கித்தானின் தனியாட்சி மாநிலமான ஆசாத் காசுமீரில் உள்ள பிம்பர் மாவட்டத்திற்கு அருகில் இருக்கும் சமாக்னி பள்ளத்தாக்கில் கட்டப்பட்டுள்ள ஒரு கோட்டையாகும். முகலாயர்களால் கட்டப்பட்ட இக்கோட்டை, தற்பொழுது பார்வையாளர்கள் வந்து செல்ல அனுமதிக்கப்படுவதில்லை. பாக்கித்தான் இந்திய எல்லைக் கோட்டுக்கு அருகில் கோட்டை இருப்பதே இதற்கு காரணமாகும்.
# யாழ்பறவை

**யாழ்பறவை** (*Lyrebird*) ஆத்திரேலியா நாட்டைப் பூர்வீகமாகக்கொண்ட நிலத்தடியில் கூடு கட்டி வாழும் ஓர் அழகான பறவை இனம் ஆகும். இப்பறவை *மெனுரா* (*menura*) என்ற பேரினத்தையும், *மொனொரிடே* (*menuridae*) என்ற குடும்பத்தையும் சார்ந்தது. இது எந்த சத்தத்தையும் கேட்டு அதேபோல் ஒலி எழுப்பும் சிறப்புத் தன்மை கொண்டதாக உள்ளது. இவற்றுள் ஆண் பறவையின் குரல் அழகான ஒலியுடனும், வால் பகுதி யாழ் போன்றும் காணப்படுகிறது. இப்பறவை ஆத்திரேலியாவின் தென்கிழக்குப் பகுதியில் அதிகமாக வாழுகிறது.  
அறிவியல் பூர்வமாக இப்பறவை பற்றிய தகவல்களை லண்டனைத் தலைமையிடமாகக் கொண்ட லண்டன் லீனியன் சமூகத்தைச் சார்ந்த மேஜர் ஜெனரல் தாமஸ் டேவிஸ் என்பவர் 1800 ஆம் ஆண்டு வெளியிட்டார்.
# புவிக்காப்பாலான எரிமலைகளின் பட்டியல்

**வேற்று கிரக எரிமலைகளின் பட்டியல்** (*List of extraterrestrial volcanoes*) இந்த புவிக்கு அப்பால் அமைந்துள்ள, செயலில், செயலற்று மற்றும் அழிந்துவிட்ட எரிமலைகள் கொண்ட பட்டியலாகும். அது தளத்தில் இருக்கும் மோன்கள் (*mons *) (மலை), படேரா (*Patera*) (ஒரு ஒழுங்கற்ற எரிமலைமுகடு) அல்லது கோள்களின் சொல்பதத்திற்கான சர்வதேச வானியல் ஒன்றியத்தின் விதிகளின்படி தோலஸ் (*tholus *) (சிறிய மலை அல்லது மலை). அதுகளில் பலதரப்பட்ட பெயர்கள் உள்ளன.  
__NOTOC__
| புவிக்காப்பாலான எரிமலைகளின் பட்டியல் |  |  |  |  |  |
| --- | --- | --- | --- | --- | --- |
| ஐஓ | செவ்வாய் | வெள்ளி | நிலா | புதன் | மேலும் காண்க |
# புவிக்காப்பாலான எரிமலைகளின் பட்டியல்

### ஐஓ

வண்ண படிமம், கலிலியோ கலம் எடுக்கப்பட்டது]]
**ஐஓ** *(Io)*, எனும் இது, சூரியனிலிருந்து ஐந்தாவது கோளான யூபிடர் (*Jupiter*) எனப்படும் வியாழனின் நிலவாகும். சூரிய குடும்பத்தில் அதிக செயலிலுள்ள எரிமலை அமைப்புகளை கொண்டுள்ள இது, அதன் எரிமலைகள் கந்தகம், மற்றும் கந்தக டைஆக்சைடு, அத்துடன் கருங்கல் (*Basalt*), அல்ட்ராசல்பூரிக் (*Ultramafic rock*), சிலிகேட்டு (*silicate*) எரிமலைக் குழம்புகள் போன்றவற்றை வெளியேற்றப்படுவதாக நம்பப்படுகிறது.
# புவிக்காப்பாலான எரிமலைகளின் பட்டியல்

### செவ்வாய்

**செவ்வாய்** *(Mars)* கோளில் பல கேடய எரிமலைகள் உள்ளன, சூரிய குடும்பத்தில் உள்ள பெரிய எரிமலை உட்பட, ஆனால் அவை அனைத்தும் அழிந்துவிட்ட இல்லை என்றால் செயலற்று இருப்பதாக அறியப்பட்டது.
# புவிக்காப்பாலான எரிமலைகளின் பட்டியல்

### வெள்ளி

**வெள்ளி** *(Venus)* கோளில் செயல்படும் எரிமலைகள் இருப்பதாக சில ஆய்வுகள் கூறுகின்றன. நாசா விண்கலத்தால் எடுக்கப்பட்ட தொலைக்கண்டுணர்வி படிமங்கள், வெள்ளி கோளின் மேற்பரப்பில் எரிமலைகள் இருக்கும் சாத்தியக்கூறுகளைக் காட்டுகின்றன.
# புவிக்காப்பாலான எரிமலைகளின் பட்டியல்

### நிலா

**நிலவில்** *(Moon)* எரிமலைகள் இருந்தன என்பதற்கு பல சான்றுகள் உள்ளன. குறிப்பாக, பண்டைய எரிமலை வெடிப்புகள் மற்றும் எரிமலைக் குழாய்கள் போன்றவை நிலவில் காணப்படுகின்றன. நிலவின் மேற்பரப்பில் காணப்படுபவை பற்றவைப்புப் பாறைகள், அவை எரிமலைக்குழம்புகளால் உருவானவை. மேலும், நிலவில் உள்ள கண்ணாடி மணிகள், அது 120 மில்லியன் ஆண்டுகளுக்கு முன்பு வரை எரிமலை செயல்பாட்டில் இருந்ததற்கான சான்றுகளைக் கொண்டுள்ளன.
# புவிக்காப்பாலான எரிமலைகளின் பட்டியல்

### புதன்

**புதன் ** *(Mercury)* கோளில் முன்பு எரிமலையின் செயல்பாடு இருந்திருக்கிறது, ஆனால் அது சுமார் 3.5 பில்லியன் ஆண்டுகளுக்கு முன்பு முடிவுக்கு வந்துவிட்டதாக ஆராய்ச்சியாளர்கள் கூறுகின்றனர். புதனின் மேற்பரப்பு, எரிமலை வெடிப்புகளால் உருவாக்கப்பட்ட பண்டைய எரிமலை ஓட்டங்களைக் கொண்டுள்ளது, அவை புதனின் புவியியல் பரிணாமத்தைப் பற்றிய நுண்ணறிவை வெளிப்படுத்துகின்றன.  
=
# கராச்சி மத்தியச் சிறை

**கராச்சி மத்தியச் சிறை** *(Central Prison Karachi)* பாக்கித்தானின் சிந்து மாகாணத்தில் இருக்கும் கராச்சி நகரில் அமைந்துள்ளது. இச்சிறையில் 6000 சிறைக்கைதிகள் அடைக்கப்பட்டுள்ளனர். பாக்கித்தானின் முன்னாள் இராணுவத் தளபதியும் அதிபருமான பெர்வேசு முசாரஃப் கொலை வழக்கில் குற்றம் சாட்டப்பட்டுள்ள கொலையாளிகள் உட்பட பல்வேறு தீவிரவாதிகளும் இவ்வெண்ணிக்கையில் அடங்குவர்.  
2007 ஆம் ஆண்டு இச்சிறைக்குள் நுண்கலைகள் பயிற்ருவிக்கும் பள்ளி ஒன்று நிறுவப்பட்டது. சிறைக் கைதிகளை பயனுள்ள குடிமக்களாக மாற்றும் உயர்ந்த நோக்கத்தில் சிக்கந்தர் அலி யோகி என்ற நுண்கலை ஆசிரியரை இச்சிறை பணியமர்த்தியுள்ளது
# குச்ரான்வாலா மத்தியச் சிறை

**குச்ரான்வாலா மத்தியச் சிறை** *(Central Jail Gujranwala)* பாக்கித்தானின் பஞ்சாப் மாகாணத்தில் இருக்கும் குச்ரான்வாலா தொழில் நகரில் அமைந்துள்ளது.
.
# குச்ரான்வாலா மத்தியச் சிறை

## சிறைச்சாலை தொழில்கள்

1992 ஆம் ஆண்டு ஏற்பட்ட ஒரு கலவரத்தில் இச்சிறைச்சாலையில் உற்பத்தி செய்யப்பட்ட பொருள்கள் அனைத்தும் சாம்பலாக்கப்பட்டன. அப்போதிலிருந்து இங்கு பொருட்கள் எதுவும் உற்பத்தி செய்யப்படுவதில்லை.
# நம்பெருமாள் செட்டியார்

ஒன்றாகும்.]]
**நம்பெருமாள் செட்டியார்**(*Thaticonda Namberumal Chetty*, பி. 1856 – இ. 3 திசம்பர், 1925) என்பவர் சென்னையைச் சேர்ந்த கட்டட ஒப்பந்தக்காரரும், பொறியாளரும் மற்றும் பெரும் செல்வந்தரும் ஆவார். இவர் சென்னையில் பெரிய, பேர் பெற்ற கட்டடங்களைக் கட்டியவர்.
# நம்பெருமாள் செட்டியார்

## வாழ்க்கை நிலை

நம்பெருமாள் செட்டியார் வாழ்ந்த பகுதியைச் *செட்டிப்பேட்டை* என அழைத்தனர். அப்பெயர் சென்னையில், தற்பொழுது சேத்துப்பட்டு என்று அழைக்கப்பட்டு வருகிறது. இவரது இல்லம், 3 மாடிகள் 30 அறைகளுடன் வெள்ளை மாளிகை என்னும் பெயரில் சேத்துப்பட்டு மேம்பாலம் அருகில் உள்ளது. இந்த வீடு தற்போது அருங்காட்சியகமாக விளங்கி வருகிறது. இதுவல்லாமல் அப்பகுதியில் 99 வீடுகள் நம்பெருமாளுக்குச் சொந்தமாக இருந்துள்ளன.
# நம்பெருமாள் செட்டியார்

## தொழில் பணிகள்

சென்னையில் உள்ள உயர்நீதி மன்றக் கட்டடம், விக்டோரியா பொது மண்டபம், விக்ட்டோரியா நினைவுக் கட்டடம், கன்னிமரா நூலகம், சென்னை அருங்காட்சியகம், மதராஸ் வங்கி,ஒய். எம். சி. ஏ. கட்டடம் போன்ற பல கட்டடங்களைக் கட்டினார். சென்னையில் பல சிவப்பு நிறக் கட்டங்கள் இவரால் உருவாக்கப்பட்டன.
பர்மா இரங்கூனிலிருந்து தேக்கு மரங்களை இறக்குமதி செய்தும் அவற்றை இலங்கை, இங்கிலாந்து, செருமனி, தென்னாப்பிரிக்கா போன்ற நாடுகளுக்கு ஏற்றுமதி செய்தும் வந்தார். திருச்சூர் டிம்பர் அண்ட் சா மில்ஸ் என்ற குழுமத்தின் நிருவாக இயக்குநராக இருந்தார். மகிழுந்து வாங்கிய முதல் இந்தியர் இவரே. இவர் வாங்கிய மகிழுந்து பிரான்சிலிருந்து வாங்கப்பட்டது.  
சிறிய டிராம் வண்டி செல்லக்கூடிய இருப்புப் பாதையைச் சொந்தமாக வைத்திருந்தார். மேலும் டிராம் வண்டியையும் வைத்திருந்தார்.
# நம்பெருமாள் செட்டியார்

## பிற பணிகள்

கணித மேதை இராமானுசன் எலும்புருக்கி நோயினால் துன்புற்றபோது அவரை அழைத்து வந்து, தங்க வைத்து, உணவு வசதியும் மருத்துவ வசதியும் செய்து கொடுத்தார். இராமானுசன் இறந்ததும் அவரது இறுதிச் சடங்கையும் முன் நின்று நடத்தினார்.
# நம்பெருமாள் செட்டியார்

## மதிப்புறு பட்டங்கள்

அவர் காலத்தில் ஆட்சி புரிந்த ஆங்கிலேய அரசு நம்பெருமாளுக்கு ராவ் சாகிப் பட்டம், ராவ் பகதூர் பட்டம்மற்றும் திவான் பகதூர் பட்டம் வழங்கிச் சிறப்பித்தது. இவருடைய வளமனைகள் சென்னை நகரை அழகுப் படுத்தின என்று 1900 ஆம் ஆண்டில் சென்னை மாநில ஆளுநர் ஆர்தர் ஏவலாக் பாராட்டினார்.
# அல் என்மா பேரங்காடி

**அல் என்மா பேரங்காடி** *(Al Enma Mall)* பகுரைன் நாட்டிலுள்ள கிழக்கு இரிஃப்பா நகரில் அமைந்துள்ள ஒரு பலவடுக்கு மாடி வணிக வளாகமாகும்  
என்மா பேரங்காடி 2012 ஆம் ஆண்டு 15 ஆம் தேதி பொதுமக்களுக்காகத் திறந்து வைக்கப்பட்டது. 55000 சதுர மீட்டர் பரப்பளவு கொண்டுள்ள இவ்வளாகத்தில் 600 வாகனங்களை நிறுத்துவதற்கான இட வசதி செய்யப்பட்டுள்ளது. பிரபலமான கீயண்ட் மீமிகை சங்கிலி சில்லறை வணிகக் குழுமம் பகுரைனில் தன்னுடைய இரண்டாவது கிளையை அல் என்மா பேரங்காடியில் திறந்துள்ளது.
# ஆதித்யா பூரி

**ஆதித்யா பூரி** என்பவர் எச்டிஎப்சி வங்கியின் மேலாண்மை இயக்குநராக 1994 ஆம் ஆண்டு முதல் இருந்து வருபவர்.
பார்ச்சுன் தொழில் தலைவர்கள் 2016 பட்டியலில் ஆதித்யா பூரி 36ஆவது இடத்தில் உள்ளார்.  
பஞ்சாப் மாநிலம் குருடாசுப்பூர் மாவட்டத்தைச் சேர்ந்த ஆதித்யா பூரி சண்டிகரில் பஞ்சாப் பல்கலைக்கழகத்தில் வணிகவியல் பட்டப்
படிப்பும், பின்னர் பட்டயக் கணக்காளர் படிப்பும் முடித்தவர்.  
1992 இல் மலேசியா சிட்டி வங்கியில் முதன்மை அதிகாரியாகப் பணியாற்றினார். பின்னர் எச்டிஎப்சி வங்கியின் மேலாண்மை இயக்குநராக 1994 இல் பொறுப்பேற்றார். தனியார் வங்கியின் தலைவர்களில் அதிக சம்பளம் வாங்கும் நபராக முதலிடத்தில் இவர் உள்ளார். திரைப்பட நடிகை அம்ரிதா புரி இவரது மகள் ஆவார்.
# ஆதித்யா பூரி

## பெற்ற சிறப்புகள்

பரோன்ஸ் என்னும் அமெரிக்க நிதி இதழ் ஆதித்யா பூரியை 30 சிறந்த முதன்மை செயல் அதிகாரிகள் பட்டியலில் ஒருவராகச் சிறப்பித்துள்ளது.
# பகுரைன் பேரங்காடி

**பகுரைன் பேரங்காடி** *(The Bahrain Mall)* பகுரைன் நாட்டிலுள்ள மிகப்பெரிய நகரமான மனாமா நகரில் இருக்கும் சனாபிசு கிராமத்தில் அமைந்துள்ள ஒரு பலவடுக்கு மாடி வணிக வளாகமாகும்.  
பகுரைன் பேரங்காடியானது 70000 சதுர மீட்டர் பரப்பளவு கொண்டுள்ள இவ்வளாகத்தில் 1,600 வாகனங்களை நிறுத்துவதற்கான இட வசதி செய்யப்பட்டுள்ளது. பகுரைன் வணிக வளாகத்திற்கு ஆண்டிற்கு 4,80,000 பார்வையாளர்கள் வந்து போவதாக தகவல்கள் தெரிவிக்கின்றன.
# அமெரிசியம்(III) புரோமைடு

**அமெரிசியம்(III) புரோமைடு** *(Americium(III) bromide)* என்பது AmBr<sub>3</sub> என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். அமெரிசியம் மற்றும் புரோமின் தனிமங்கள் சேர்ந்து உருவாகும் இச்சேர்மம் அமெரிசியம் முப்புரோமைடு என்ற பெயராலும் அழைக்கப்படுகிறது. படிகத்தன்மை திடப்பொருளான இச்சேர்மத்தில் அமெரிசியம் +3 என்ற ஆக்சிசனேற்ற நிலையில் உள்ளது.
# பிலிப்பீன்சில் விளையாட்டு

**பிலிப்பீன்சில் விளையாட்டு** (*Sports in the Philippines*) என்பது பிலிபினிய கலாசாரத்தின் ஒரு முக்கிய பகுதியாக விளங்குகிறது. பிலிப்பீன்சில் கூடைப்பந்தாட்டம், இறகுப்பந்தாட்டம், குத்துச்சண்டை, கால்பந்து, பில்லியார்ட்சு, டென்னிசு கைப்பந்தாட்டம் ஆகிய ஆறு பிரதான விளையாட்டுகள் முக்கிய இடத்தை வகிக்கின்றன. பிலிப்பீன்சு வெப்பமண்டல நாடாக இருக்கின்ற போதிலும், உறைபனிச்சறுக்கு இங்கு பிரபலமாக விளங்குகின்றது. தடகள விளையாட்டுகள், பாரம் தூக்குதல், தற்காப்புக் கலைகள் போன்ற விளையாட்டுகள் பிலிப்பீன்சில் பிரபல பொழுதுபோக்குகளாகக் காணப்படுகின்றன.  
இவை தவிர அடிபந்தாட்டம், பௌலிங், நீச்சல், டைக்குவாண்டோ, மற்போர், ஆழ்நீர் தாவுதல், கயகிங், பாய்மரப் படகோட்டம், சேவல் சண்டை, குதிரை ஓட்டம், துடுப்பாட்டம், அவுஸ்திரேலியக் காற்பந்தாட்டம், மோர்ட்டார் ஓட்டம், செபாக் டக்ரோ, ஜெய் அலை போன்ற விளையாட்டுக்களும் குறிப்பிடத்தக்கன. இங்கு சேவல் சண்டை மிகவும் பரந்த அளவில் பிலிப்பீன்சில் காணப்படுகின்றது. இது பரந்த மக்கள் கூட்டத்தைக் கவர்கின்றது. இவர்கள் பறவைகள் சண்டை முடிவிற்கு பணயம் வைக்கின்றனர்.
# மது லிமாயி

**மது லிமாயி** (Madhu Limaye) (1922-1995) சோசலிசக் கொள்கையில் பிடிப்பு கொண்ட இந்திய அரசியல்வாதியாவார். ஜார்ஜ் பெனாண்டசுடன், ராம் மனோகர் லோகியாவின் சீடராக விளங்கியவர் மதுலிமாயி. இந்திராகாந்தி அறிவித்த ஜூன் 1975 – 1977 நெருக்கடி நிலைக்கு எதிராகப் போராடியதால், சூலை 1975 முதல் பிப்ரவரி 1977 முடிய சிறையில் தள்ளப்பட்டார். பின்னர் 1977-இல் இந்திய நடுவண் அரசின் பிரதமராக இருந்த மொரார்ஜி தேசாயின் தலைமையில் ஜனதா தளம் கட்சியின் அரசு அமையப் பாடுபட்டவர்.  
மொரார்ஜி தேசாயின் கூட்டு அமைச்சரவையில் இருந்த ஜனதா கட்சியில் இணைந்து விட்ட, பாரதீய ஜன சங்க நாடாளுமன்ற உறுப்பினர்கள், ராஷ்டிரிய சுயம் சேவாக் சங்கத்திலும் தொடர்ந்து உறுப்பினர்களாக இருக்கும் இரட்டை உறுப்பினர் நிலைக்கு எதிராக, மத்திய அமைச்சர்களான ராஜ் நாராயணன் மற்றும் கிருஷண் காந்த் ஆகியவர்களுடன் இணைந்து, மொரார்ஜி தேசாய்க்கு எதிராக குரல் கொடுத்தவர்.  
இரட்டை உறுப்பினர் சர்ச்சையால் ஜன தளத்தில் இணைந்திருந்த, ஜன சங்க கட்சி நாடாளுமன்ற உறுப்பினர்கள், ஜனதா தளத்திலிருந்து வெளியேறி பாரதீய ஜனதா கட்சியை துவக்கியதாலும், ஜனதா தள கட்சியின் தங்களது ஆதரவை விலக்கிக் கொண்டதாலும், 1979-இல் மொரார்ஜி தேசாய் பிரதமர் பதவியிலிருந்து விலக நேரிட்டது.
# மது லிமாயி

## இளமை

இராமச்சந்திர மாதவ லிமாயிக்கு 1 மே 1922-இல் புனேயில் பிறந்தவர். புனே பெர்கூசன் கல்லூரியில் படித்தவர். இந்திய தேசிய காங்கிரசு கட்சியில் சேர்ந்து, பின்னர் இந்திய சோசலிச கட்சியில் இணைந்து இந்திய விடுதலைப் போராட்டத்தில் கலந்து கொண்டதால் , 1940 - 1945 முடிய ஐந்தாண்டுகள் சிறைவாசம் அனுபவித்தவர்.
# மது லிமாயி

## இளமை

### சோசலிசவாதி

1947-இல் ஆண்ட்வெர்ப் நகரத்தில் நடைபெற்ற அனைத்துலக சோசலிசவாதிகளின் மாநாட்டில் கலந்து கொண்டவர். 1948-இல் நடைபெற்ற இந்திய சோசலிசக் கட்சியின் செயற்குழு உறுப்பினராகவும், 1949 – 1952-களில் சோசலிசக் கட்சியின் இணைச்செயலராகவும் பணியாற்றியவர். 1952-இல் சோசலிசக் கட்சி, பிரஜா சோசலிஸ்ட் கட்சி மற்றும் சம்யுக்த சோசலிஸ்ட் கட்சி என இரண்டாக பிளவுபட்ட போது, மது லிமாயி, பிரஜா சோசலிஸ்ட் கட்சியின் இணைச்செயலராகத் தேர்ந்தெடுக்கப்பட்டார்.
# மது லிமாயி

## இளமை

### கோவா விடுதலை இயக்கம்

1955-இல் கோவா விடுதலை இயக்கத்தில் பங்கு கொண்டதால் மது லிமாயி 12 ஆண்டு சிறைவாசம் அனுபவித்தார்.
சிறையில் இருக்கும் போது கோவா விடுதலை இயக்கமும் மது லிமாயியும் எனும் நூலை எழுதினார். இந்நூல் மது லிமாயியின் இறப்பிற்குப் பின்னர் 1996-இல் வெளியிடப்பட்டது.
# மது லிமாயி

## இளமை

### நாடாளுமன்ற உறுப்பினர்

மது லிமாயி, 1958-1959 ஆண்டுகளில் சோசலிசக் கட்சியின் தலைவராகவும், பின்னர் 1967-1968 ஆண்டுகளில் நாடாளுமன்ற சம்யுக்த சோசலிஸ்ட் கட்சியின் நாடாளுமன்றத் தலைவரகவும், 1967-இல் நான்காவது இந்திய நாடாளுமன்றத்தின் சோசலிசக் குழு நாடாளுமன்ற உறுப்பினர்களின் தலைவராக செயல்பட்டார்.  
நாடாளுமன்ற உறுப்பினராக:
- (i) மூன்றாவது மக்களவை, 1964—67
- (ii) நான்காவது மக்களவை, 1967—70
- (iii) ஐந்தாவது மக்களவை, 1973—77
- (iv) ஆறாவது மக்களவை, 1977–79.
# மது லிமாயி

## இளமை

### ஜனதா கட்சி

இந்திரா காந்திக்கு எதிராக ஜெயபிரகாஷ் நாராயண் நடத்திய இயக்கத்தில் பங்கு கொண்டு, சோசலிசக் கட்சிகள், சுதந்திரா கட்சி, பாரதீய ஜனசங்கம் ஆகிய கட்சிகளை ஒருங்கிணைத்தார். பின்னர் ஜனதா தளம் கட்சியின் பொதுச் செயலராக 1 மே 1977 முதல் 1979 முடிய பணியாற்றிவர். 1982 முதல் அரசியலிருந்து முழு ஓய்வு பெற்ற பின்னர், அறுபதிற்கும் மேற்பட்ட நூல்களை எழுதினார். அவைகள் ஆங்கிலம், மராத்தி மற்றும் இந்தி மொழிகளில் வெளி வந்துள்ளன.
# கிழக்கு எரிமலைத் தீவுகள்

**கிழக்கு எரிமலைத் தீவுகள்** *(East Volcano Islands)* என்பவை பெரிய அந்தமான் தீவின் கிழக்கில் இருக்கும் ஒரு சிறிய தீவுக்கூட்டம் ஆகும். அனைத்து எரிமலைத் தீவுகளும் அந்தமான் கடலில் அமைந்துள்ளன.
# கிழக்கு எரிமலைத் தீவுகள்

## நிர்வாகம்

வடக்கு மற்றும் மத்திய அந்தமான் நிர்வாக மாவட்டத்தில், இத்தீவுக் கூட்டத்தில் உள்ள மிகப்பெரியத் தீவான நார்கோந்தாம் தீவு நிர்வகிக்கப்படுகிறது
# கிழக்கு எரிமலைத் தீவுகள்

## போக்குவரத்து

திக்லிப்பூர் முதல் நார்கோந்தாம் வரை செல்லும் கப்பல் போக்குவரத்துச் சேவை மட்டுமே இங்கு போக்குவரத்திற்குப் பயன்படுகிறது. வாரத்திற்கு ஒரு முறை மட்டுமே, அதுவும் காவல்துறையின் அங்கீகரிப்புடன் மட்டுமே கப்பல் இயக்கப்படுகிறது.
# கிழக்கு எரிமலைத் தீவுகள்

## மக்கள் தொகையியல்

நார்கோந்தாம் தீவில் ஒரே ஒரு கிராமம் மட்டும் உண்டு.
# விக்கிப்பீடியா:Statistics/December 2016

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# பகுரைன் அஞ்சல் துறை

**பகுரைன் அஞ்சல் துறை** *(Bahrain Post)* அந்நாட்டில் அஞ்சல் சேவையில் ஈடுபட்டுள்ள ஒர் அரசாங்க நிறுவனம் ஆகும். பகுரைன் போக்குவரத்து அமைச்சகத்தின் ஒரு பகுதியாக பகுரைன் அஞ்சல் துறை செயல்படுகிறது.
# பகுரைன் அஞ்சல் துறை

## வரலாறு

அஞ்சல் நிலையம்.]]  
பகுரைன் அஞ்சல் துறை அமைப்பு முதன் முதலில் மனாமா அஞ்சல் அலுவலகம் நிறுவப்பட்டு 1884 ஆம் ஆண்டு தொடங்கியது. பின்னர் இருபதாம் நூற்றாண்டில் இத்துறை அதிரடியாக விரிவாக்கப்பட்டது. இரண்டாவது தபால் அலுவலகம் 1946 ஆம் ஆண்டு, முகர்ரக் தீவில் கட்டப்பட்டது. மூன்றாவது தபால் அலுவலகம் அவாலி என்ற புலம்பெயர்ந்த மக்கள் வாழ்ந்த நகரத்தில், பகுரைன் பெட்ரோலிய நிறுவனத்தால் அமைக்கப்பட்டு அமைக்கப்பட்டது.  
1971 ல் சுதந்திரம் பிரகடனம் செய்யப்பட்ட பின்னர், பகுரைன் 1973 டிசம்பரில் அனைத்துலக அஞ்சல் ஒன்றியத்தில் இணைந்தது. பகுரைன் அஞ்சல் பின்னர் மே 1986 இல் அரபு தபால் ஒன்றியத்தில் சேர்ந்தது.
# பகுரைன் செம்பிறைச் சங்கம்

**பகுரைன் செம்பிறைச் சங்கம்** *(Bahrain Red Crescent Society)* அப்போதைய இளவரசர் சேக் ஏசா பின் சல்மான் அல் கலிபா வெளியிட்ட ஓர் உரிமையின் வழியாக, 1971 ஆம் ஆண்டு நிறுவப்பட்டது. 1972 ஆம் ஆண்டு செப்டம்பர் 14 ஆம் தேதி, செஞ்சிலுவை மற்றும் செம்பிறை சங்கங்களின் சர்வதேச கூட்டமைப்பு இச்சங்கத்தை அங்கீகரித்தது
# தெல்மோன் அறிவியல் மற்றும் தொழில்நுட்பப் பல்கலைக்கழகம்

**தெல்மோன் அறிவியல் மற்றும் தொழில்நுட்பப் பல்கலைக்கழகம்** *(Delmon University for Science & Technology)* பகுரைன் நாட்டின் தலைநகரமான மனாமாவில் அமைந்துள்ள ஒரு தனியார் பல்கலைக்கழகமாகும்.  
டாக்டர் அசன் அல் காதி 2003 ஆம் ஆண்டில் தெல்மோன் அறிவியல் மற்றும் தொழில்நுட்பப் பல்கலைக்கழகத்தைத் தொடங்கினார். பல்கலைக் கழகத்திற்கான அங்கீகாரம் 2004 ஆம் ஆண்டு சூலை 6 இல் வழங்கப்பட்டது. பண்டைய ஈராக் நாகரிகத்தின் மக்கள் பகுரைனில் கனிமப் பொருள்களுக்கு ஆதரமாக விளங்கிய இடங்களை தெல்மோன் அல்லது தில்மன் என்று அழைத்தனர். இப்பெயரை அடிப்படையாகக் கொண்டே பல்கலைக்கழகத்திற்கு இப்பெயர் சூட்டப்பட்டது.  
பட்டப்படிப்புகளில் வணிக நிர்வாகம் தொடர்பான இளங்கலை படிப்புகளும் இப்பல்கலைக் கழகத்தில் இடம் பெற்றிருந்தன
# அஜ்மல் கான் பூங்கா

**அய்மல் கான் பூங்கா** *(Ajmal Khan Park)* இந்திய நாட்டின் தலைநகரான புதுதில்லியின் மையப்பகுதியில் அமைந்துள்ள ஒரு நகர்ப்புற பூங்காவாகும்.  
ஐந்து ஏக்கர் பரப்பளவில் பரந்து விரிந்துள்ள இப்பூங்கா தொடக்கத்தில் 1921 ஆம் ஆண்டு திறக்கப்பட்டது. சுதந்திர போராட்ட வீரரும் யுனானி மருத்துவருமான அக்கீம் அய்மல் கான் என்ற (1868-1927) பெயர் இப்பூங்காவிற்கு வைக்கப்பட்டிருந்தது. அக்கீம் அய்மல் கான் கட்டிய திப்பியா கல்லூரிக்கு அருகில் இப்பூங்கா அமைந்துள்ளது.
பூங்காவின் மையப் பகுதியில் அய்மல் கானின் உருவச்சிலை நிறுவப்பட்டுள்ளது. சிலைக்கு அருகில் ஒர் இசை நீரூற்றை தில்லி சுற்றுலா வளர்ச்சி மற்றும் போக்குவரத்து வளர்ச்சிக் கழகம் அமைத்து பராமரிக்கிறது. 20,000 நபர்களுக்கு மேலாக பங்குகொள்ளும் அரசியல் ஊர்வலங்கள் நடத்துவதற்கு இப்பூங்கா மிகச்சிறந்ததொரு இடமாகும்
# அமிதாப் காந்த்

**அமிதாப் காந்த்** என்பவர் நிதி ஆயோக் எனப்படும் இந்தியத் திட்டக் குழுவின் முதன்மைச் செயல் அதிகாரி ஆவார். இப்பதவிக்கு முன் தொழிற் கொள்கை மற்றும் பரப்பல் துறையில் செயலராக இருந்தார்.
# அமிதாப் காந்த்

## படிப்பு

தில்லியில் மாடர்ன் பள்ளியிலும், தில்லி ஸ்டீபன் கல்லூரியில் பொருளாதாரத்தில் இளங்கலையம் பின்னர் சவகர்லால் நேரு பல்கலைக் கழகத்தில் முதுகலையும் படித்தார். அமிதாப் காந்த் இந்திய ஆட்சிப் பணியாளராகத் தகுதி பெற்று 1980 இல் கேரள மாநில ஆட்சிப் பணியில் அமர்த்தப்பட்டார். செவனிங் ஸ்காலர்சிப் என்ற பயிற்சியும் இவர் பெற்றார்.
# அமிதாப் காந்த்

## அரசுப் பணிகள்

கேரளத்தில் சுற்றுலாத் துறையிலும், தொழில் துறையிலும் பணி புரிந்தார். கோழிக்கோடு மாவட்ட ஆட்சித் தலைவராகவும் இருந்தார்.
கோழிக்கோடு வானூர்தி நிலையம் நிர்மாணிப்பதிலும், பிஎஸ்ஈஎஸ் மின்சாரத் திட்டம், மட்டஞ்சேரி பாலம் அமைப்பதிலும் ஈடுபட்டார்.
மேக்இன் இந்தியா, ஸ்டார்ட் அப் இந்தியா போன்ற இந்திய நடுபவணரசின் செயற்பாடுகளில் இயங்கினார்.
# பாக்கித்தான் அறிவியல் மன்றம்

**பாக்கித்தான் அறிவியல் மன்றம்** *(Pakistan Science Club , உருது: پاکستان سائنس کلب)*. நாட்டின் இளைய தலைமுறையினர் மத்தியில் அறிவியல் மற்றும் தொழில்நுட்ப அறிவை ஊக்குவிக்கும் நோக்கில், பல்வேறு விஞ்ஞான நடவடிக்கைகளில் மாணவர்களை பங்கு பெறச்செய்யும் ஒரு பாக்கித்தான் இளைஞர் அமைப்பு ஆகும்  
சிந்து மாகாணத்தின் தலைநகரான கராச்சியில் இம்மன்றம் பல்வேறு கருத்தரங்குகள் மற்றும் ஒழுங்கமைக்கப்பட்ட அறிவியல் நடவடிக்கைகளை நடத்துகிறது. மிகச்சமீபத்தில் இம்மன்றம் கோடைக்கால சிறப்பு முகாம்களை ஏற்பாடு செய்திருந்தது. மேலும் இதே போல கராச்சி வானியல் கழகம் போன்ற பிற அறிவியல் அமைப்புகளுடன் இணைந்தும் சமீபத்தில் நிகழ்ச்சிகளை நடத்தியது. உலக சமாதானம் மற்றும் மேம்பாட்டிற்காகக் கொண்டாடப்படும் உலக விஞ்ஞான தினம் போன்ற அனைத்துலக அறிவியல் நிகழ்ச்சிகளிலும் பாக்கித்தான் அறிவியல் மன்றம் பங்கேற்றது
# கோவா விடுதலை இயக்கம்

**கோவா விடுதலை இயக்கம்** (Goa liberation movement) 1947ஆம் ஆண்டு இந்திய விடுதலையின்போது இந்தியாவின் மேற்கு கடலோரத்தில் போர்த்துகேய பேரரசிற்குட்பட்ட கோவா பகுதியை 1510 முதல் 450 ஆண்டுகள் போர்த்துகேய காலணி அரசு ஆண்டு கொண்டு வந்தது. போர்த்துகேயர்களிடமிருந்து கோவா பகுதியை விடுவித்து, இந்தியர்களின் தன்னாட்சியை நிறுவிட கோவாவிற்கும் உள்ளேயும், வெளியேயும், 1940 முதல் 1961 முடிய விடுதலை இயக்கப் போராட்டங்கள் நடைபெற்றது. விடுதலைப் போராட்டத்தின் விளைவாக 1961-இல் கோவா விடுதலை பெற்று, இந்தியாவின் ஒரு பகுதியாக இணைக்கப்பட்ட்டது.
# கோவா விடுதலை இயக்கம்

## இதனையும் காண்க

- போர்த்துகேய இந்தியா
- பிரித்தானிய இந்தியா
- இந்திய விடுதலைப் போராட்டம்
- மது லிமாயி
# கோவா விடுதலை இயக்கம்

## படக்காட்சிகள்

கோவா விடுதலை போராட்ட வீரர்கள்:
# ராஜ் நாராயணன்

**ராஜ் நாராயணன்** (*Raj Narain*, நவம்பர் 1917 - 31 டிசம்பர் 1986) இந்திய இடதுசாரி அரசியல்வாதியும், *லோக்பந்து* என அழைக்கப்பட்ட இந்திய விடுதலைப் போராட்ட வீரரும் ஆவார். இந்திரா காந்தி இந்தியாவின் பிரதமராக பதவி வகிக்க தகுதியற்றவர் என இவர் அலகாபாத் உயர்நீதிமன்றத்தில் தொடுத்த வழக்கில் வெற்றி பெற்றவர். இதனால் இந்திரா காந்தி 1975-உல் இந்தியாவில் நெருக்கடி நிலை அறிவிக்க நேரிட்டது. மேலும் நெருக்கடி நிலை காலத்தில் ராஜ் நாராயணன், ஜெயப்பிரகாஷ் நாராயணன் மற்றும் மது லிமாயியுடன் சிறையில் அடைக்கப்பட்டார்.  
1977-இல் நடைபெற்ற நாடாளுமன்ற மக்களவைத் தேர்தலில், இந்திரா காந்தியை, உத்தரப் பிரதேசத்தின் *ரே பரலி* மக்களவைத் தொகுதியில், இந்திரா காந்தியை எதிர்த்து நின்று வெற்றி பெற்றவர். ஜனதா கட்சியின் மொரார்ஜி தேசாய் தலைமையிலான இந்திய நடுவண் அரசில் சுகாதாரத்துறை அமைச்சராக பணியாற்றியவர்.
# ராஜ் நாராயணன்

## இதனையும் காண்க

- மது லிமாயி
- ரபி ராய்
# பாபர் பூர்

**பாபர் பூர்** *(Babar Pur)* இந்திய நாட்டின் தில்லி நகரில் உள்ள வடகிழக்கு மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# பாபர் பூர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி பாபர் பூரின் மக்கள்தொகை 43,364 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். இவ்வூரின் எழுத்தறிவு சதவீதம் 66% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 59% நபர்கள் ஆண்கள் மற்றும் 41% நபர்கள் பெண்களாவர். மக்கள் தொகையில் 16% நபர்கள் 6 வயதுக்கு கீழ் உள்ளவர்களாகும்.  
2011 ஆம் ஆண்டு மேற்கொள்ளப்பட்ட இந்திய மக்கள் தொகை கணக்கெடுப்பின்படி, பாபர் பூர் நகரத்தின் மக்கள் தொகை 37058 ஆகும். இம்மக்கள் தொகையில் 19,659 ஆண்களும் 17,399 பெண்களும் இருந்தனர். 0-6 வயதுடைய குழந்தைகளின் மக்கள் தொகை 4624 ஆகும். இது பாபர் பூர் நகரின் மொத்த மக்கள் தொகையில் 12.48% ஆகும். பாபர்பூர் நகரத்தின் கல்வியறிவு விகிதம் மாநில சராசரியான 86.21% என்பதை விட அதிகமாக 88.65% இருந்தது. இதில் ஆண்களின் கல்வியறிவு விகிதம் சுமார் 92.69% ஆகவும், பெண்களின் கல்வியறிவு விகிதம் 84.12% ஆகவும் இருந்தது.
# கோகல் பூர்

**கோகல் பூர்** *(Gokal Pur)* இந்திய நாட்டின் தில்லி நகரில் உள்ள வடகிழக்கு மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# கோகல் பூர்

## மக்கள் தொகையியல்

2001 ஆம் ஆண்டின் இந்திய மக்கள்தொகை கணக்கெடுப்பின்படி கோகல் பூரின் மக்கள்தொகை 90,564 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். இவ்வூரின் எழுத்தறிவு சதவீதம் 58% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது குறைவாகும். எழுத்தறிவு பெற்றவர்களில் 63% நபர்கள் ஆண்கள் மற்றும் 52% நபர்கள் பெண்களாவர். மக்கள் தொகையில் 12% நபர்கள் 6 வயதுக்கு கீழ் உள்ளவர்களாகும்.
# முசுதபாபாது, தில்லி

**முசுதபாபாது** (*Mustafabad*) இந்திய நாட்டின் தில்லி நகரில் உள்ள வடகிழக்கு மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# முசுதபாபாது, தில்லி

## மக்கள் தொகையியல்

2001 ஆம் ஆண்டின் இந்திய மக்கள்தொகை கணக்கெடுப்பின்படி முசுதபாபாது நகரின் மக்கள்தொகை 1,89,117 நபர்கள் ஆகும். இம்மக்கள்தொகையில் 53% நபர்கள் ஆண்கள் மற்றும் 47% நபர்கள் பெண்களாவர். இவ்வூரின் எழுத்தறிவு சதவீதம் 74% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 63% நபர்கள் ஆண்கள் மற்றும் 44% நபர்கள் பெண்களாவர். மக்கள் தொகையில் 20% நபர்கள் 6 வயதுக்கு கீழ் உள்ளவர்களாகும். பழைய முசுதபாபாது, புதிய முசுதபாபாது, சிவ் விகார், பிரிபூரி ஆகிய பகுதிகள் உள்ளடங்கியது முசுதபாபாது நகரமாகும்.
# உயர்நிலைச் சிந்தனைத்திறன்

**உயர்நிலைச் சிந்தனை** *(Higher-order thinking)* அல்லது **உயர்நிலைச் சிந்தனைத் திறன்** *(higher order thinking skills)* (**HOTS**), என்பது கல்விச் சீர்திருத்தம் சார்ந்த கற்றல் கருத்துப்படிமம் ஆகும். இது அமெரிக்க உளவியலாளரான பெஞ்சமின் புளூமின் வகைபாட்டியலைப் போன்ற கல்வி வகைபாட்டியல்களின் அடிப்படையில் உருவாகிய கற்றல் கருத்தினமாகும். இது சில கற்றல் வகைமைகள் கூடுதல் அறிதிறன்களை வேண்டி நிற்கின்றன; அதனால், கூடுதலாகப் பொதுமைப்படுத்திய நலங்கள் கிடைக்கின்றன. புளூம் வகைபாட்டியலில், எடுத்துகாட்டாக, பகுப்பாய்வு, மதிப்பிடுதல், தொகுப்பாய்வு(புதிய அறிவு உருவாக்கம்) ஆகியன உயர்நிலை வாய்ந்தனவாகக் கருதப்படுகின்றன. உண்மைகல், கருத்துப்படிமங்கள் ஆகியன தாழ்நிலையானவையாகக் கருதப்படுகின்றன.
# உயர்நிலைச் சிந்தனைத்திறன்

## உயர்நிலைச் சிந்தனைத்திறனுக்கான கூறுகள்

1. பகுத்தாய்தல்: வகைப்படுத்துதல், ஆய்தல், ஒப்பிடுதல், முரண்படுதல், அடையாளம் அறிதல்
1. மதிப்பிடுதல்: தீர்வு, ஊகித்தல், சரியான தீர்வைத் தேர்ந்தெடுத்தல், தீர்மானித்தல், கருத்தறிதல், துணை அறிதல்
1. தொகுத்தாய்தல் (உருவாக்குதல்): புதிதாக உருவாக்குதல், வடிவமைத்தல், கட்டுதல், ஒன்றிணைத்தல், கற்பனை  
இந்த உயர்நிலைச் சிந்தனைத்திறன் கற்றல்-கற்பித்தலில் முக்கிய விளைவை ஏற்படுத்துகிறது. சான்றாக, ஒரு வகுப்பறை என்பது அடிப்டைத்திறன், உயர்சிந்தனைத்திறன் உடைய மாணவர்களால் ஆனது. அவ்விரண்டு வகையான மாணவர்களுக்கெனத் தனித்தனியாக வினாக்கள் உருவாக்குவது என்பது ஆசிரியரின் கடமையாகும். இதனடிப்படையில் உயர்நிலைச்சிந்தனை வினாக்கள், உயர்நிலைச் சிந்தனைத்திறன் மாணவர்களுக்கு அளிக்கப்பட்டு மதிப்பிடப்படுகின்றன. காரண-காரிய தொடர்பு, கூற்றின் உண்மை அறிதல், சரியான-சரியில்லாதவற்றைத் தேர்ந்தெடுத்தல், ஒப்புமை இல்லாததைக் கண்டறிதல், சூழல் வினாவிடை, பல்தெரிவு வினா, கட்டுரைகள், கடிதங்கள் எனப்பல வகைகள் உயர்நிலைச் சிந்தனைத் திறனுக்கான வகைமைகள் ஆகின்றன.  
உயர்நிலைச் சிந்தனை கற்கவும் கற்பிக்கவும் அரிதானதாகக் கருதப்படுகிறது. ஆனால், இவை புத்தம்புதிய சூழல்களில்(அதாவது, கற்றல் சூழலை விட புதிய சூழல்களில்) இவை கூடுதலாகப் பய்ன்படும் உயர்தகவு உள்ளதாகும்.
# சியாவுத்தின் பூர்

**சியாவுத்தின் பூர்** *(Ziauddin Pur)* இந்தியாவின் தில்லி நகரில் உள்ள வடகிழக்கு மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# சியாவுத்தின் பூர்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி சியாவுத்தின் பூர் நகரின் மக்கள்தொகை 48,028 நபர்கள் ஆகும். இம்மக்கள்தொகையில் 54% நபர்கள் ஆண்கள் மற்றும் 46% நபர்கள் பெண்களாவர். இவ்வூரின் எழுத்தறிவு சதவீதம் 67% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 73% நபர்கள் ஆண்கள் மற்றும் 59% நபர்கள் பெண்களாவர். மக்கள் தொகையில்17% நபர்கள் 6 வயதுக்கு கீழ் உள்ளவர்களாகும்.
# சதாத் பூர் குச்ரன்

**சதாத் பூர் குச்ரன்***(Sadat Pur Gujran)* இந்தியாவின் தில்லி நகரில் உள்ள வடகிழக்கு மாவட்டத்தில் இருக்கும் ஒரு கணக்கெடுப்பில் உள்ள ஊராகும்.
# சதாத் பூர் குச்ரன்

## மக்கள் தொகையியல்

2001 ஆம் ஆண்டின் இந்திய மக்கள் தொகைக் கணக்கெடுப்பின்படி சியாவுத்தின் பூர் நகரின் மக்கள்தொகை 42,564 நபர்கள் ஆகும். இம்மக்கள்தொகையில் 72% நபர்கள் ஆண்கள் மற்றும் 52% நபர்கள் பெண்களாவர். இவ்வூரின் எழுத்தறிவு சதவீதம் 63% ஆகும். நாட்டின் சராசரி தேசிய எழுத்தறிவு சதவீதமான 59.5% என்பதைவிட இது அதிகமாகும். எழுத்தறிவு பெற்றவர்களில் 73% நபர்கள் ஆண்கள் மற்றும் 59% நபர்கள் பெண்களாவர். மக்கள் தொகையில்20% நபர்கள் 6 வயதுக்கு கீழ் உள்ளவர்களாகும்.  
மாவட்டத்தில் அதிநவீன வசதிகள் கொண்ட பகுதிகளில் இந்நகரமும் ஒன்றாகும். எனினும், கழிவுநீர் காரணமாக சாலைப் போக்குவரத்து இரண்டு மூன்று ஆண்டுகளாக மிகவும் மோசமான நிலையில் உள்ளது.
பிரதான சாலை அகலப்படுத்துதல், தில்லி மெட்ரோ மற்றும் திறந்த பாலம் போன்ற வரவிருக்கும் திட்டங்களால் இந்த பகுதி மேலும் நல்ல வளர்ச்சிக்கான வாய்ப்பு உள்ளது. எழைகள் , பணக்காரர்கள் இருவரும் சேர்ந்த சமுதாயமாக சதாத் பூர் காணப்படுகிறது. சமுதாய மக்களின் மேம்பாட்டிற்காக பல்வேறு நலவாழ்வுச் சங்கங்கள் இங்கு செயற்படுகின்றன. சதாத் பூர் விரிவுப் பகுதி அதின நவீன வசதிகள் கொண்ட ஒரு பகுதியாகும். இங்கு பல உடற்பயிற்சிக் கூடங்கள், தங்கும் விடுதிகள், பள்ளிகள் மற்றும் பண்ணை வீடுகள் முதலானவை உள்ளன.
# சைக்சின் குரங்கு

**சைக்சின் குரங்கு** (Sykes' monkey) (*செர்க்கோப்பித்தேக்கசு அல்போகுலாரிசு Cercopithecus albogularis*) என்னும் குரங்கு ஆங்கிலேய இயற்கையியலாளர் கேணல் வில்லியம் என்றி சைக்ஃசு (Colonel William Henry Sykes) (1790-1872) என்பாரின் பெயரால் வழங்கும் ஆப்பிரிக்காவில் காணப்படும் **வெண்தொண்டைக் குரங்கு** ஆகும். இதனை *சமாங்கோ குரங்கு* (**Samango monkey**) என்றும் அழைப்பார்கள். இக்குரங்கின் அறிவியல் இனப்பெயர் *செர்க்கோப்பித்தேக்கசு* (Cercopithecus) என்பதாகும். இப்பெயரில் இலத்தீனில் *செர்க்கோசு* என்பது *கெர்க்கோசு* (κέρκος) எனப்படும் கிரேக்க மொழிச் சொல்லிலிருந்து வந்ததாகும். இதன் பொருள் *வால்*. *பித்தேக்கசு* என்பது கிரேக்கச்சொல்லான πίθηκος (ape) என்பதிலிருந்து பெற்றது. இதன்பொருள் வாலில்லா மாந்தக்குரங்கு, ஆங்கிலத்தில் **ape**, என்று பொருள். இதன் தமிழ்ப்பெயர் **நெடுவால் பெருங்குரங்கு**. இக்குரங்கு நீலக்குரங்கு என்னும் அதே இனத்தைச் சேர்ந்த குரங்குதான், ஆனால் தொண்டைப்பகுதியில் வெள்ளைத் திட்டு இருக்கும் எனவே வெண்தொண்டைக் குரங்கு என்றும் அழைக்கப்படுகின்றது. எத்தியோப்பியா, தென்னாப்பிரிக்கா, மக்களாட்சிக் காங்கோக் குடியரசு ஆகிய நாடுகளில் காணப்படுகின்றது. உச்சந்தலையிலும் வெண்கீற்றுகள் இழையோடு இருக்கும்.
# சைக்சின் குரங்கு

## உள்ளினங்கள்

இதன் உள்ளினங்களாக 12 வகைகள் உள்ளன:
- *Cercopithecus albogularis albogularis* – சான்சிபார் சைக்சின் குரங்கு
- *Cercopithecus albogularis albotorquatus* – பூசார்கெசு சைக்சின் குரங்கு 9Pousargues' Sykes' monkey)
- *Cercopithecus albogularis erythrarchus* – வெண்தொண்டைக் குவனான்
- *Cercopithecus albogularis francescae*
- *Cercopithecus albogularis kibonotensis*
- *Cercopithecus albogularis kolbi* - கென்யா மலை சைக்சின் குரங்கு
- *Cercopithecus albogularis labiatus* – வெள்ளுதட்ட்டுக் குரங்கு அல்லது சமாங்கோ குரங்கு
- *Cercopithecus albogularis moloneyi*
- *Cercopithecus albogularis monoides*
- *Cercopithecus albogularis phylax*
- *Cercopithecus albogularis schwarzi*
- *Cercopithecus albogularis zammaranoi* – சமராகோ வெண்தொண்டைக் குவனான்.
# சைக்சின் குரங்கு

## அடிக்குறிப்புகளும் மேற்கோளும்

வாழ் சைக்சின் குரங்கு]]
# மெத்தில் முப்புளோரோமெத்தேன்சல்போனேட்டு

**மெத்தில் முப்புளோரோமெத்தேன்சல்போனேட்டு** *(Methyl trifluoromethanesulfonate)* C<sub>2</sub>H<sub>3</sub>F<sub>3</sub>O<sub>3</sub>S என்ற வேதி வாய்ப்பாடு கொண்ட ஒரு கரிமச் சேர்மம் ஆகும். நிறமற்ற நீர்மமான இச்சேர்மம் வேதியியலில் ஒரு மெத்திலேற்றும் முகவராகச் செயல்படுகிறது. அதிக சக்தி வாய்ந்தது என்றும் அதிக அபாயம் கொண்டது என்றும் இம்மெத்திலேற்றும் முகவர் கருதப்படுகிறது
# மெத்தில் முப்புளோரோமெத்தேன்சல்போனேட்டு

## வினை

தண்ணீருடன் சேரும் போது இச்சேர்மம் தீவிரமான நீராற்பகுப்புக்கு உட்படுகிறது.  
:CF<sub>3</sub>SO<sub>2</sub>OCH<sub>3</sub> + H<sub>2</sub>O → CF<sub>3</sub>SO<sub>2</sub>OH + CH<sub>3</sub>OH  
பழமையானதும் அதிகமாக பயன்படுத்தப்படாததுமான மெத்தில் புளோரோ சல்போனேட்டு (FSO2OCH3) என்ற மெத்திலேற்றும் முகவருடன் இச்சேர்மம் நெருங்கிய தொடர்பு கொண்டுள்ளது.மெத்தில் அயோடைடு போன்ற பாரம்பரிய மெத்திலேற்றும் முகவர்களை விட இச்சேர்மங்கள் அதிக வேகத்தில் ஆல்கைலேற்றம் செய்கின்றன.  
(CH<sub>3</sub>)<sub>3</sub>O<sup>+</sup> > CF<sub>3</sub>SO<sub>2</sub>OCH<sub>3</sub> ≈ FSO<sub>2</sub>OCH<sub>3</sub> > (CH<sub>3</sub>)<sub>2</sub>SO<sub>4</sub> > CH<sub>3</sub>I(CH3)3O+ > CF3SO2OCH3 ≈ FSO2OCH3 > (CH3)2SO4 > CH3I என்பது மெத்திலேற்றும் முகவர்கள் தொடர்பான ஒரு தரவரிசையாகும். காரத்தன்மை குறைந்த வேதி வினைக்குழுக்களான ஆல்டிகைடுகள், அமைடுகள், நைட்ரைல்கள் போன்றனவற்றை மட்டும் இச்சேர்மம் ஆல்கைலேற்றம் செய்கிறது. பென்சீன் அல்லது பெரிய மூலக்கூறுகளான இரண்டாம் நிலை, மூன்றாம் நிலை பியூட்டைல் பிரிடின்களை இது மெத்திலேற்றம் செய்வதில்லை
# சித்தார்த்த பாசு

**சித்தார்த்த பாசு** என்பவர் இந்தியத் தொலைக் காட்சி நிகழ்ச்சிகள் தயாரிப்பாளர், இயக்குநர் மற்றும் வினா விடை நிகழ்ச்சி நடத்தும் ஆசிரியர் ஆவார். இந்தி, மலையாளம் மற்றும் தமிழ்த் திரைப்படங்களில் நடித்து உள்ளார். பிக் சைனர்ஜி மீடியா என்ற ஒரு குழுமத்தின் தலைவராகவும் மேலாண் இயக்குநராகவும் இருந்து வருகிறார்.
# சித்தார்த்த பாசு

## இளமைக்காலம்

சித்தார்த்த பாசு கொல்கத்தாவில் பிறந்தார். மும்பை, தில்லி, சென்னை ஆகிய நகரங்களில் இவர் வளர்ந்தார். பள்ளிக் கல்வியை
மும்பை<nowiki/>யிலும்தில்லியிலும் முடித்தார். சென்னை<nowiki/>யில் கேந்திரிய வித்யாலயாவிலும் இந்தியத் தொழில் நுட்ப நிலையத்திலும் பயின்றார்.
# சித்தார்த்த பாசு

## தொலைக்காட்சிப் பணி

1985 இல் தூர்தர்சனில் வினா விடை நேரம் என கல்லூரி மாணவர்களுக்கிடையே ஒரு போட்டி நிகழ்ச்சியை நடத்தினார்.
தூர்தர்சன் மட்டுமல்லாது பி.பி.சி. ஸ்டார் வேர்ல்ட் ஆகிய தொலைக்காட்சிகளிலும் வினா விடை நிகழ்ச்சிகளை நடத்தினார்
ஸ்டார் பிளஸ் தொலைக்காட்சியில் கோன் பனேகா குரோர்பதி என்ற நிகழ்ச்சியை நடத்தினார்.  
36 வயதினிலே என்ற தமிழ்த் திரைப்படத்திலும் சில இந்தி, மலையாள திரைப்படங்களிலும் நடித்துள்ளார். பொது அறிவு மற்றும் வினா விடைகள் தொடர்பான நூல்கள் சில எழுதியுள்ளார்.
# சித்தார்த்த பாசு

## மேலும் பார்க்க

http://www.thehindu.com/features/metroplus/radio-and-tv/The-mastermind/article14468983.ece
# கார்பனைல் நீக்கம்

**கார்பனைல் நீக்கம்** *(Decarbonylation)* என்பது ஒரு வேதிச் சேர்மத்திலிருந்து ஒன்று அல்லது அதற்கு மேற்பட்ட கார்பனைல் குழுக்கள் நீக்கப்படுகின்ற வினையைக் குறிப்பதாகும். பல கரிமக் கார்பனைல் சேர்மங்கள் இத்தகைய கார்பனைல் நீக்க வினையில் ஈடுபடுகின்றன. உலோகக் கூட்டும வினையூக்கிகளின்: முன்னிலையில் ஆல்டிகைடுகளை, ஆல்க்கேன்களாக மாற்றுவதற்கு இவ்வினை பயன்படுகிறது.  
RCHO → RH + CO  
ஒரு வேதி வினைக்குழு நீங்கிவிடுவதால் பொதுவாக கார்பனைல் நீக்க வினை விரும்பப்படுவதில்லை. இவ்வகை வினைகள் உலோக அசைல் ஐதரைடுகள் வழியாக நிகழ்கின்றன. கீட்டோன்களும், கார்பனைல் குழுவைக் கொண்டுள்ள பிற சேர்மங்களும் ஆல்டிகைடுகளை விடவும் அதிகமான தடையை கார்பனைல் நீக்கத்திற்கு அளிக்கின்றன.  
கார்பனைல் நீக்க வினைக்கு எதிர் வினையான வேதிப் பிணைப்பில் கார்பனைலேற்றும் வினை ஒரு பொதுவான வினையாகவும், தொழிற்சாலை முறைகளில் தொடர்பு கொண்ட வினையாகவும் கருதப்படுகிறது. மேலும், இந்நீக்க வினையானது கார்பனைலேற்ற வினைக்கு போட்டி வினையாகவும் கருதப்படுவதுண்டு.  
:, இருமெத்தில் கார்பனேட்டுவாக மாற்றமடையும் கார்பனைல் நீக்கவினை]]
# திரிபலா

**திரிபலா** *(Triphala)* என்பது இந்திய பாரம்பரிய [சித்த மருத்துவ]] மருந்துகளில் தலையானதாகக் கருதப்படுகிறது. இது ஒரு முழுமையான வேதிப்பொருளாகவும், காயகல்பமாகவும் கருதப்படுகிறது. மூலிகைகளான கடுக்காய் (Terminalia chebula), தான்றிக்காய் (Terminalia belerica), நெல்லிக்காய் (Emblica officinalis) ஆகிய மூன்றின் கலவை, முறையே 1 : 2 : 3 என்ற விகிதத்தில் சேர்ந்த கலவையே, திரிபலா என்றழைக்கப்படுகிறது. உலகம் முழுவதும் ஆயுர்வேத மருத்துவர்களால், பெரும்பாலான நோய்களுக்கு மருந்தாகப் பயன்படுத்தப்படுகிறது. சித்தமருத்துவர்களால், மனித உடலின் பித்தம், கபம், வாதம் போன்றவை சமன்படுத்தப்படுவதாக நம்பப்படுகிறது.
# திரிபலா

## தனித்தனி இயல்புகள்

### கடுக்காய்

இதனை ஹரீதகி என்றும், பிராணதா என்றும் மருத்துவர்கள் அழைப்பார்கள். மேலும், விஜயா, அமிர்தா, காயஸ்தா, ஹேமவதி, பத்யா, சிவா என்ற பெயர்களும் உண்டு. அறுசுவையில் உப்பைத் தவிர, பிற ஐந்து சுவைகளும் கொண்டதாக உள்ளது. கடுக்காயின் விதைகள், நஞ்சு என்பதால், அவற்றை நீக்கிய பின்புதான் பயன்படுத்த வேண்டும். கடுக்காயில் ஏழு வகைகள் உள்ளதென சித்த மருத்துவ நூல்கள் குறிப்பிடுகின்றன.
# திரிபலா

## தனித்தனி இயல்புகள்

### தான்றி

தான்றிக்காயை, கர்ஷம், அக்ஷம் என்பர். இதன் அடிமரம் பத்து அடிகள் அகலமும், உச்சிப்பகுதி 120 அடி வரைகூட வளரும் இயல்புடையதால், மஹாவிருக்ஷமாகக் (உயரியத் தாவரம்) கருதப்படுகிறது. நுரையீரல் நோய்களுக்கு, பல முறைகளில் நோயாளிக்கு ஏற்ற வகையில், சித்தமருத்தவர்களால் மருந்தாகத் தரப்படுகிறது.
# திரிபலா

## தனித்தனி இயல்புகள்

### நெல்லிக்காய்

இதனை வயஸ்தா என்று அழைக்கின்றனர். வயஸ்தா என்று சொன்னால் மூப்படையாமல் காக்கச் செய்வது என்று பொருளாகும். இதற்குச் சிவா என்றும், பலம் என்றும், தாத்ரீ பலம், அமிர்தா என்றும் அழைப்பர். உப்புச்சுவை இல்லாதது. அதிக அளவில் வைட்டமின் சி, இதர ஊட்டச் சத்துகள் நிறைந்துள்ளன.
# திரிபலா

## திரிபலா சூரணம்

மேற்கூறிய மூன்று இயற்கையான உலர்ந்த பொருட்களை சம அளவு எடுத்து, இடிப்பதினால் வரும் கூட்டு மாவுப் பொருளே *திரிபலா சூரணம்* ஆகும். இதனை சித்தமருத்துவத்தில் கூறப்படும் வெறுக்கடி அளவு எடுத்து, தேன் கலந்து உண்டால், இதன் பலன் இரட்டிப்பாகும் என சித்த மருத்துவர் கூறுகின்றனர்.
# திரிபலா

## கிடைப்பதாகக் கூறப்படும் பயன்கள்

திரிபலா சூரணத்தை, ஒவ்வொரு நாளும் உண்டால், நமது நோய் எதிர்ப்புத் திறன் மேம்படும். வளர்சிதை மாற்றம் சீராகும். செரிமானம் சீராகும்.குருதியின் சிறப்பியல்புகள் மேலோங்கும்.. கல்லீரல், நுரையீரலில் புண்கள் நீங்கும் தன்மை அதிகமாகும். மஞ்சள் காமாலை, ஈழை நோய் இருப்பவர்களுக்கு, உரிய ஊட்டத்தைத் தருகிறது. தோலின் அரிப்பு, கருமை, சிவப்புப் புள்ளிகளுக்கும், பாதத்தின் பித்த வெடிப்புகளுக்கும் பூச்சு மருந்தாகவும் பயன்படுகிறது.  
மேற்கூறிய மருத்துவப்பயன்களிலும், இதன் தயாரிப்பிலும் மாறுபட்ட கருத்துக்கள், ஆயுர்வேத மருத்துவர்களிடம் திகழ்கிறது.
# திரிபலா

## வேதிக்கூறுகள்

இதிலுள்ள வேதிக்கூறுகள் இன்னும், சோதனைச்சாலையில் ஆயப்படவில்லை. எனினும், சில அடிப்படைத் தேவையான, மனித உடலுக்கு நன்மை பயக்கும், நல்ல வேதிப்பொருட்கள்(gallic acid, chebulagic acid, & chebulinic acid) இருப்பதாக பரவலாக நம்பப்படுகிறது. திரிபலாவில் உயிர் வளியேற்ற எதிர்ப்பொருள் இருப்பதாக, எலிகளில் நடத்தப்பட்ட சோதனைகளில் தெரியவருகிறது. எனினும், மனிதனிடத்தில் ஆய்வுகள் நடத்தப்படவில்லை.
# சென்னை வானொலி நிலையம்

**சென்னை வானொலி நிலையம்** இந்தியாவின் தமிழ் நாடு மாநிலத்தின் தலைநகர் சென்னையில் அமைந்துள்ள வானொலி நிலையமாகும். அனைத்திந்திய வானொலியின் ஒரு அங்கமாக இந்நிலையம் இருக்கிறது. 2013ஆம் ஆண்டு சென்னை வானொலி நிலையம் பவழ விழா கொண்டாடியது.
# சென்னை வானொலி நிலையம்

## வரலாறு

### தோற்றமும் வளர்ச்சியும்

"ஆல் இந்தியா ரேடியோவின் சென்னை வானொலி நிலையம்" என்ற பெயரில் இப்பொழுது இயங்கிவரும் வானொலி நிலையம் பல்வேறு பெயர்களால் அழைக்கப்பட்டு வந்துள்ளது.  
உலகில் முறையான வானொலி ஒலிபரப்பு முதன் முதலில் அமெரிக்காவில் 1920 ஆம் ஆண்டு இயங்கத் தொடங்கியது. 1922 ஆம் ஆண்டு லண்டனில் முறையான ஒலிபரப்பு ஆரம்பிக்கப்பட்டது.  
இரண்டு ஆண்டுகளின் பின்னர், 1924 இல், மெட்ராஸ் பிரெசிடென்சி ரேடியோ கிளப் என்ற அமைப்பு ஏற்படுத்தப்பட்டது. எழும்பூர் ஹாலோவே கார்டனில் இந்த அமைப்பு இயங்கியது. அமைப்புக்கு சி. வி. கிருஷ்ணசுவாமி செட்டி தலைவராக இருந்தார். இவர்கள் 40 வாட் ஒலிபரப்பு திறனுள்ள ஒரு கருவி மூலம் 1924 ஜூலை 31-ந்திகதியிலிருந்து ஒரு வானொலி ஒலிபரப்பு ஆரம்பித்தார்கள். பின்னர் 200 வாட் திறனுள்ள ஒரு ஒலிபரப்புக் கருவியை நிறுவி ஒவ்வொரு நாள் மாலையிலும் இரண்டரை மணி நேரம் ஒலிபரப்பு செய்தார்கள். இசை, பேச்சு என்பன ஒலிபரப்பாகின. சனி, ஞாயிறு மற்றும் விடுமுறை நாட்களில் காலையிலும் ஒலிபரப்பினார்கள்.  
நிதி நெருக்கடி காரணமாக இந்த அமைப்பு 1927 ஆம் ஆண்டு மூடப்பட்டது. இவர்கள் தமது வானொலி ஒலிபரப்பு<nowiki/>க் கருவியை சென்னை மாநகராட்சிக்குக் கொடுத்து விட்டார்கள். மாநகராட்சி 1930 ஏப்ரல் 1-ந் திகதியிலிருந்து மாலை 5.30 தொடக்கம் இரவு 7.30 வரை நிகழ்ச்சிகள் ஒலிபரப்பினார்கள். பள்ளிப் பிள்ளைகளுக்காக பள்ளி நாட்களில் மாலை 4 மணியிலிருந்து 4.30 வரை இசைப் பயிற்சியும் கதைகளும் ஒலிபரப்பினார்கள்.  
ஞாயிற்றுக்கிழமைகளிலும் விடுமுறை நாட்களிலும் காலை 10 மணியிலிருந்து 11 மணி வரை *கிராமபோன்* இசை ஒலிபரப்பானது. மாதத்தில் ஒரு திங்கட்கிழமை மட்டும் மாலை 5.30 தொடக்கம் 7.30 வரை மேற்கத்தைய இசை ஒலிபரப்பானது.  
மக்கள் இவற்றைக் கேட்பதற்காக மெரீனா கடற்கரை, ராபின்சன் பார்க், பீபள்ஸ் பாக், உயர் நீதிமன்ற கடற்கரை போன்ற இடங்களில் 6 ஒலிபெருக்கிகள் பொருத்தப்பட்டன. 14 கார்ப்பரேசன் பள்ளிகளுக்கு சிறிய வானொலிப் பெட்டிகள் வழங்கப்பட்டன.  
இந்த ஒலிபரப்பு சேவை 1938 ஆம் ஆண்டு ஜூன் மாதம் 16-ந் திகதி அனைத்திந்திய வானொலியால் பொறுப்பேற்கப்பட்டது. வானொலி நிலையம் எழும்பூர் மார்ஷல் தெருவில் அமைக்கப்பட்டது. அப்போது சென்னை மாகாண கவர்னராக இருந்த எர்ஸ்கின் பிரபு நிலையத்தைத் தொடங்கி வைத்தார். முதல் நாளன்று டி. கே. பட்டம்மாளின் இசைக்கச்சேரி ஒலிபரப்பானது. இரண்டாம் நாள் எஸ். ராஜம் இசைக்கச்சேரி செய்தார். அவருக்குப் பக்கவாத்தியமாக கோவிந்தசாமி நாயக்கர் வயலினும், மதராஸ் ஏ. கண்ணன் மிருதங்கமும் வாசித்தனர்.  
அப்போது மதராஸ் வானொலி நிலையம் என்றே அழைக்கப்பட்டது. இதன் முதல் இயக்குநராக விக்டர் பரஞ்சோதி நியமிக்கப்பட்டார்.  
1975ஆம் ஆண்டிற்குப் பிறகு தொலைக்காட்சி பரவலாக வருவதற்கு முன்புவரை, அப்போதைய மாகாண மக்களின் முக்கிய பொழுதுபோக்கு அம்சமாக சென்னை வானொலி நிலையம் இருந்தது.
# சென்னை வானொலி நிலையம்

## சென்னை வானொலி நிலைய நிகழ்ச்சிகள்

1938 ஜூன் 16-ந் திகதி சென்னை வானொலியாக முறைப்படி இயங்கத் தொடங்கியபோது முதன்முதலாக ராஜாஜியின் உரை ஒலிபரப்பானது.  
இதன் பின்னர் பல அறிஞர்கள், அரச நிர்வாகத்தினர், அதிகாரிகள், சமூக சேவையாளர்கள், சமயப் பெரியார்கள் இன்னும் பலதரப்பட்டவர்கள் உரையாற்றியுள்ளனர்.  
ஆரம்ப காலங்களில் ஒலிப்பதிவு செய்து ஒலிபரப்பும் வசதி இருக்கவில்லை. இதனால் ஒரு நிகழ்ச்சி ஏற்பாடு செய்தால், அதில் சம்பந்தப்பட்டவர் குறிப்பிட்ட நேரத்தில் நிலையத்துக்கு வந்து பேசவோ, பாடவோ வேண்டியிருந்தது. பின்னர் ஒலிப்பதிவு முறை வந்த பின்னர் பல நிகழ்ச்சிகள் முன்னரே ஒலிப்பதிவு செய்யப்பட்டு குறித்த நேரத்தில் ஒலிபரப்பானது.
# சென்னை வானொலி நிலையம்

## சென்னை வானொலி நிலைய நிகழ்ச்சிகள்

### கல்வி நிகழ்ச்சிகள்

கல்வித் துறையில் தொடக்கப்பள்ளி முதல் உயர்நிலைப் பள்ளி வரையிலான மாணவர்களுக்குக்கான ஒவ்வொரு துறை பாடத்திலும் வல்லுநர்களால் பாடத்திட்டம் வகுக்கப்பட்டு அவை ஒலிபரப்பாகி வந்தன. இதனால் துறைவாரியான ஆசிரியர்கள் இல்லாத பள்ளி மாணவர்கள் பெரிதும் பயனடைந்தனர்.
# சென்னை வானொலி நிலையம்

## சென்னை வானொலி நிலைய நிகழ்ச்சிகள்

### விவசாய நிகழ்ச்சிகள்

விவசாயத்துறையில் விவசாயிகளுக்குத் தேவையான தகவல்களை துறை வல்லுநர்களைக் கொண்டு விவசாய நிகழ்ச்சிகள் மூலம் விவசாயிகளுக்கு தெரிவித்து வந்தார்கள். *ஆடுதுறை 27* என 90 நாட்களில் மகசூல் ஆகும் நெல்ரகம் அறிமுகப்படுத்தப் பட்டபோது அது பற்றிய முழு விபரங்களையும் சென்னை வானொலி ஒலிபரப்பியதால் விவசாயிகள் அந்த நெல்லை *ரேடியோ நெல்* எனத் தங்களுக்குள் கூறிக்கொள்வார்கள்.
# சென்னை வானொலி நிலையம்

## சென்னை வானொலி நிலைய நிகழ்ச்சிகள்

### இளைய பாரதம்

இளைஞர்களுக்காக ஏனைய மாநிலங்களிலிருந்த வானொலி நிலையங்கள் *யுவவாணி* என்ற பெயரில் ஒலிபரப்பிய நிகழ்ச்சியை, சென்னை நிலையம் *இளைய பாரதம்* எனப் பெயரிட்டு ஒலிபரப்பியது. இந்த நிகழ்ச்சியை இளைஞர்களே தயாரித்து ஒலிபரப்பினார்கள்.
# சென்னை வானொலி நிலையம்

## சென்னை வானொலி நிலைய நிகழ்ச்சிகள்

### சிறுவர் நிகழ்ச்சிகள்

சிறுவர்களுக்காக *பாப்பா மலர்*, *சிறுவர் சோலை* போன்ற நிகழ்ச்சிகளைச் சென்னை வானொலி நிலையம் ஒலிபரப்பியது. இதில் சிறுவர்கள் நேரில் கலந்து கொள்வார்கள். அவர்களை ஒருங்கிணைத்து ஒரு ஒலிபரப்பாளர் நிகழ்ச்சியை நடத்துவார். அவரை *வானொலி அண்ணா* என சொல்வார்கள். *வானொலி அண்ணா*வாக நிகழ்ச்சியை (ஒருவர் பின் ஒருவராக) நடத்தியவர்கள் ஐயாசாமி, கூத்தப்பிரான், என். சி. ஞானப்பிரகாசம் ஆகியோர். 1994 ஆம் ஆண்டு டிசம்பர் 23-ந் திகதி சிறுவர் சோலை நிகழ்ச்சியை வானொலி அண்ணாவாக இருந்து நடத்திய என். சி. ஞானப்பிரகாசம், *அரும்பு இல்லம்* என ஆதரவற்ற குழந்தைகளுக்காக நடத்தப்பட்ட ஒரு இல்லத்திற்கு நேரில் சென்று நடத்தினார். அந்த நிகழ்ச்சியை திண்டிவனத்தில் கேட்ட ஒரு தாயும் தந்தையும் அன்றைய நிகழ்ச்சியில் பேசிய இரு சிறுவர்களின் குரல் காணாமல் போன தங்கள் மகன்களின் குரல் போல இருப்பதாக வானொலி நிலையத்துக்குத் தெரிவித்தனர். அவர்களை நிலையத்துக்கு வரவழைத்து குறிப்பிட்ட இல்லத்துக்கு அழைத்துச் சென்று சிறுவர்களைப் பெற்றோருடன் சேர்த்து வைத்தது சென்னை வானொலி.
# சென்னை வானொலி நிலையம்

## சென்னை வானொலி நிலைய நிகழ்ச்சிகள்

### நலவாழ்வு

*ஆரோக்கிய பாரதம்* என்ற நிகழ்ச்சி மூலம் தேசிய நலத்திட்டங்களை மக்களுக்குச் சென்னை வானொலி எடுத்துச் சொன்னது. நோய்களைப் பற்றிய விழிப்புணர்வை மக்களிடையே ஏற்படுத்தி காசநோய் தடுப்புத்திட்டம், தேசிய கண்பார்வை இழப்புத் தடுப்புத்திட்டம், தேசிய தடுப்பூசிகள் திட்டம், ஒருங்கிணைந்த குழந்தைகள் வளர்ச்சித் திட்டம் போன்ற பல்வேறு திட்டங்களைப் பற்றியும் திட்டங்களின் பலன்களைப் பற்றியும், அந்தந்தத் துறையைச் சேர்ந்த வல்லுநர்கள், மருத்துவர்கள் மூலமாக விளக்கங்கள் கொடுத்து ஒலிபரப்பியது.
# சென்னை வானொலி நிலையம்

## சென்னை வானொலி நிலைய நிகழ்ச்சிகள்

### மெல்லிசை

இசை நிகழ்ச்சிகளில் கருநாடக சங்கீதக் கச்சேரிகள் தவிர மெல்லிசை, சேர்ந்திசை எனத் தனிப்பாடல்கள் ஒலிபரப்பாகின. மெல்லிசை<nowiki/>ப் பாடல்களை உருவாக்க, பிரபல திரைப்பட இசையமைப்பாளர் டி. ஆர். பாப்பா தலைமையில் ஒரு குழு உருவாக்கப்பட்டது. சேர்ந்திசை நிகழ்ச்சி குழுவுக்கு எம். பி. ஸ்ரீநிவாசன் தலைவராக இருந்தார். இந்தப் பாடல்களில் இசை, குரல், வார்த்தை என்பனவற்றுக்கு முக்கியத்துவம் தரப்பட்டு அதிக வாத்தியங்கள் சேர்க்கப்படாமல் உருவாக்கப் பட்டன.
# சென்னை வானொலி நிலையம்

## சென்னை வானொலி நிலைய நிகழ்ச்சிகள்

### கருநாடக இசை

ஒவ்வொரு நாளும் இரவு 7.30 முதல் 9 மணி வரை கருநாடக இசைக் கச்சேரிகள் இடம்பெற்றன. அரியக்குடி இராமானுஜ ஐயங்கார், செம்மங்குடி சீனிவாச ஐயர், செம்பை வைத்தியநாத பாகவதர், டி. கே. பட்டம்மாள், ஜி. என். பாலசுப்பிரமணியம், எம். எஸ். சுப்புலட்சுமி, டி. பிருந்தா, முக்தா, என். சி. வசந்தகோகிலம், டி. கே. ரங்காச்சாரி, வி. வி. சடகோபன் ஆகியோரின் வாய்ப்பாட்டு நிகழ்ச்சிகள் தொடர்ந்து இடம்பெற்றன.  
கும்பகோணம் ராஜமாணிக்கம் பிள்ளை, மைசூர் டி. சௌடையா ஆகியோரின் வயலின் இசை நிகழ்ச்சிகள் பெரும் வரவேற்பு பெற்றவை.  
டி. என். ராஜரத்தினம் பிள்ளை, திருவெண்காடு சுப்பிரமணிய பிள்ளை, பி. எஸ். வீருசாமி பிள்ளை, குழிக்கரை பிச்சையப்பா, இஞ்சிக்குடி பிச்சைக்கண்ணு, சேக் சின்ன மௌலானா ஆகியோரின் நாதசுவர இசைக் கச்சேரிகள் ஒலிபரப்பப்பட்டன.  
டி. ஆர். மகாலிங்கம், பல்லடம் சஞ்சீவ ராவ், டி. என். சுவாமிநாத பிள்ளை ஆகியோரின் புல்லாங்குழல் இசை நிகழ்ச்சிகளும் ஒலிபரப்பப்பட்டன.  
தாள வாத்தியக் கச்சேரி எனும் இசை நிகழ்ச்சி இரசிகர்களிடையே பெரும் புகழினைப் பெற்றது.
# சென்னை வானொலி நிலையம்

## அரும்பெரும் பொக்கிஷம்

சென்னை வானொலி நிலையத்தில் 75 ஆண்டுகளுக்கும் மேற்பட்ட காலப் பகுதியில் ஒலிப்பதிவு செய்யப்பட்ட பேச்சுகள், இசைக் கச்சேரிகள், கதா காலட்சேபங்கள், நாடகங்கள், வில்லுப்பாட்டு போன்ற கிராமியக் கலை நிகழ்ச்சிகள் போன்றவற்றின் ஒலிப்பதிவு நாடாக்கள் பாதுகாக்கப்பட்டு பேணப்படுகின்றன. இவற்றினை எண்முறைக்கு (Digital) முறைக்கு மாற்றி வருகிறார்கள்.  
ராஜாஜி, பம்மல் சம்பந்த முதலியார், பெரியார், காமராஜர், சர். சி. பி. ராமசாமி ஐயர், எஸ். சத்தியமூர்த்தி, ருக்மணிதேவி அருண்டேல், சரோஜினி நாயுடு போன்ற தலைவர்களின் குரல்கள் அடங்கிய பதிவுகள் இங்கே உள்ளன.  
அனந்தராம தீட்சிதர், கிருபானந்தவாரியார், வாகீச கலாநிதி கி. வா. ஜகந்நாதன், கி. ஆ. பெ. விசுவநாதம், கீரன் ஆகியோரது மேடைப் பேச்சுக்கள் அடங்கிய பதிவுகளும் இங்கே பாதுகாக்கப்படுகின்றன. கிருபானந்த வாரியாரது பதிவுகள் மட்டும் நூற்றுக்கும் மேல் உள்ளன.  
எம். ஜி. ஆர், கண்ணதாசன், டி. எஸ். பகவதி, சிவாஜி கணேசன், பாரதிதாசன், கொத்தமங்கலம் சுப்பு, பி. எஸ். ராமையா, டி. ஆர். மகாலிங்கம், கவிமணி ஆகியோரது பதிவுகளும் இங்கே உள்ளன.  
கோட்டையில் ஆங்கிலேயக் கொடியினை இறக்கிவிட்டு இந்தியத் தேசியக் கொடியினைச் சுதந்திரத்திற்கு முன்பே ஏற்றிய பாஷ்யம் ஆர்யா அவர்கள் கொடி ஏற்றிய உடன் கோட்டையில் ஆற்றிய உரையின் அரிய பதிவு இன்றும் சென்னை வானொலி நிலையத்தில் உள்ளது.  
இவை தவிர கருநாடக இசைக் கலைஞர்களின் எண்ணற்ற இசைப்பதிவுகள் சென்னை வானொலி நிலையத்தில் உள்ளன.
# தந்தை (திரைப்படம்)

***தந்தை*** 1953 ஆம் ஆண்டு வெளியான ஒரு இந்திய தமிழ்த் திரைப்படமாகும். எம். ஆர். எஸ். மணி இயக்கத்தில் உருவான இத்திரைப்படத்தில் பிரேம் நசீர், பி. எஸ். சரோஜா ஆகியோர் முக்கிய பாத்திரங்களில் நடித்திருந்தனர். இது 1952 ஆம் ஆண்டு வெளியான *அச்சன்* (Achan) என்ற மலையாளத் திரைப்படத்திலிருந்து மொழிமாற்றம் செய்யப்பட்ட திரைப்படமாகும்.
# ஆண்டர்சன் தீவு (அந்தமான் தீவுகள்)

**ஆண்டர்சன் தீவு** *(Anderson Island)* அந்தமான் தீவுகளில் ஒரு தீவாகும். இந்தியாவின் ஒன்றியப் பகுதியான அந்தமான் நிக்கோபார் தீவுகளின் நிர்வாக மாவட்டமான வடக்கு மற்றும் மத்திய அந்தமான் மாவட்டத்தின் ஒரு பகுதியாக இத்தீவு உள்ளது. தலைநகரம் போர்ட் பிளேரிலிருந்து வடக்கில் 117 கிலோமீட்டர் (73 மைல்) தொலைவில் இத்தீவு அமைந்துள்ளது.